b'\n_START_ARTICLE_\n\xc3\x98sterbros Boldklub\n_START_PARAGRAPH_\n\xc3\x98sterbros Boldklub (\xc3\x98B), var en dansk fodboldklub hjemmeh\xc3\xb8rende p\xc3\xa5 \xc3\x98sterbro i K\xc3\xb8benhavn stiftet den 1. september 1894. En klub med samme navn blev opl\xc3\xb8st i 1893. Klubben holdt til huse i lokaler i den gamle cementtribune i Idr\xc3\xa6tsparken og spillede sine kampe F\xc3\xa6lledparken. klubben eksisterede indtil 1998, hvor klubben blev fusioneret med Ryvang Fodbold Club til \xc3\x98sterbro IF._NEWLINE_I staten spillede klubben om K\xc3\xb8benhavnsmesterskabet i fodbold. De k\xc3\xb8benhavnske klubber var meget st\xc3\xa6rkere end landets \xc3\xb8vrige klubber, s\xc3\xa5 k\xc3\xb8benhavnsmesteren kunne utvivlsomt betragtes som landets st\xc3\xa6rkeste hold i perioden inden DM i fodbold blev indf\xc3\xb8rt 1913/14._NEWLINE_Senest i 1950-s\xc3\xa6sonen spillede klubben i 1. division, den dav\xc3\xa6rende bedste r\xc3\xa6kke i Danmark, men i 1953-s\xc3\xa6sonen rykkede de ud af Danmarksturneringen og m\xc3\xa5tte spille i Danmarksserien.\n_START_SECTION_\nMeriter\n_START_PARAGRAPH_\nPlaceringer i 1. division: nr 4 1946/47 nr 7 1947/48 nr 7 1948/49 nr 10 1949/50 _NEWLINE_Placeringer 2. division: nr 1 1945/46 nr 2 1938/39 nr 2 1939/40 nr 8 1933/34 nr 10 1950/51 _NEWLINE_Placeringer 3. division: nr 1 1937/38 nr 10 1951/52 nr 12 1952/53'